CELEX: 22010D0010
Language: sl
Date: 2010-01-29 00:00:00
Title: Sklep Skupnega odbora EGP št. 10/2010 z dne 29. januarja 2010 o spremembi Priloge IX (Finančne storitve) k Sporazumu EGP

22.4.2010   
            
            
               SL
            
            
               Uradni list Evropske unije
            
            
               L 101/19
            
         SKLEP SKUPNEGA ODBORA EGP
   št. 10/2010
   z dne 29. januarja 2010
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 141/2009 z dne 4. decembra 2009 (1).
            
         
               (2)
            
            
               Odločbo Komisije 2008/961/ES z dne 12. decembra 2008 o nacionalnih računovodskih standardih nekaterih tretjih držav in mednarodnih standardih računovodskega poročanja, ki jih izdajatelji vrednostih papirjev iz tretjih držav uporabljajo pri pripravi svojih konsolidiranih računovodskih izkazov (2), je treba vključiti v Sporazum.
            
         
               (3)
            
            
               Odločba 2008/961/ES razveljavlja Odločbo Komisije 2006/891/ES (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 23c (Odločba Komisije 2006/891/ES) v Prilogi IX k Sporazumu se nadomesti z naslednjim:
   
      „32008 D 0961: Odločba Komisije 2008/961/ES z dne 12. decembra 2008 o nacionalnih računovodskih standardih nekaterih tretjih držav in mednarodnih standardih računovodskega poročanja, ki jih izdajatelji vrednostih papirjev iz tretjih držav uporabljajo pri pripravi svojih konsolidiranih računovodskih izkazov (UL L 340, 19.12.2008, str. 112).“
   
   Člen 2
   Besedilo Odločbe 2008/961/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 30. januarja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 29. januarja 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 62, 11.3.2010, str. 35.
   
      (2)  UL L 340, 19.12.2008, str. 112.
   
      (3)  UL L 343, 8.12.2006, str. 96.
   
      (4)  Navedene so ustavne zahteve.
   
      Skupna izjava pogodbenic k Sklepu št. 10/2010, ki Odločbo Komisije 2008/961/ES vključuje v Sporazum
      „V Odločbi Komisije 2008/961/ES z dne 12. decembra 2008 o nacionalnih računovodskih standardih nekaterih tretjih držav in mednarodnih standardih računovodskega poročanja, ki jih izdajatelji vrednostih papirjev iz tretjih držav uporabljajo pri pripravi svojih konsolidiranih računovodskih izkazov se splošno sprejeta računovodska načela nekaterih tretjih držav štejejo za enakovredna standardom EGP in na njeni podlagi lahko izdajatelji iz tretjih držav svoje letne in polletne konsolidirane računovodske izkaze pripravijo v skladu s splošno sprejetimi računovodskimi načeli Ljudske republike Kitajske, Kanade, Republike Koreje ali Republike Indije. Vključitev te odločbe v Sporazum ne vpliva na področje uporabe Sporazuma EGP glede odnosov s tretjimi državami.“